CELEX: 62011CB0540
Language: bg
Date: 2012-09-19 00:00:00
Title: Дело C-540/11: Определение на Съда (шести състав) от 19 септември 2012 г. (преюдициално запитване от Tribunal de première instance de Bruxelles — Белгия) — Daniel Levy, Carine Sebbag/État belge (Свободно движение на капитали — Пряко данъчно облагане — Данъчно облагане на дивидентите — Двустранна спогодба за избягване на двойното данъчно облагане — Последващо изменение от една от двете държави — страни по спогодбата на националната ѝ правна уредба, което води до въвеждане отново на двойно данъчно облагане — Задължения на държавите членка на основание на членове 10 ЕО и 293 ЕО)

6.4.2013   
            
            
               BG
            
            
               Официален вестник на Европейския съюз
            
            
               C 101/3
            
         Определение на Съда (шести състав) от 19 септември 2012 г. (преюдициално запитване от Tribunal de première instance de Bruxelles — Белгия) — Daniel Levy, Carine Sebbag/État belge
   (Дело C-540/11) (1)
   
   (Свободно движение на капитали - Пряко данъчно облагане - Данъчно облагане на дивидентите - Двустранна спогодба за избягване на двойното данъчно облагане - Последващо изменение от една от двете държави - страни по спогодбата на националната ѝ правна уредба, което води до въвеждане отново на двойно данъчно облагане - Задължения на държавите членка на основание на членове 10 ЕО и 293 ЕО)
   2013/C 101/05
   Език на производството: френски
   
      Запитваща юрисдикция
   
   Tribunal de première instance de Bruxelles
   
      Страни в главното производство
   
   
      Жалбоподатели: Daniel Levy, Carine Sebbag
   
      Ответник: État belge (Белгийската държава)
   
      Предмет
   
   Преюдициално запитване — Tribunal de première instance de Bruxelles — Тълкуване на член 10, член 57, параграф 2 и член 293 от Договора ЕО — Допустимост на национална правна уредба, която допуска двойно данъчно облагане въпреки наличието на двустранна спогодба за избягване на двойното данъчно облагане — Промяна на националното законодателство след приемане на спогодбата — Оспорване на придобито право — Пречка за свободното движение на капитали
   
      Диспозитив
   
   Доколкото общностното право, приложимо към момента на настъпване на фактите, предмет на делото в главното производство, не определя общи критерии за разпределяне на компетентността между държавите членки по отношение на премахването на двойното данъчно облагане в рамките на Европейската общност, член 56, във връзка с член 10 и член 293 ЕО трябва да се тълкува в смисъл, че не е пречка държава членка, която чрез двустранна спогодба с друга държава членка за избягване на двойното данъчно облагане се задължава да въведе механизъм, чрез който да се премахне двойното данъчно облагане на дивидентите, след това да премахне този механизъм чрез законодателна промяна, която води до установяване отново на двойно данъчно облагане.
   
      (1)  ОВ C 25, 28.1.2012 г.